Muḥend Akli, Taseɛdit terna ɣer-s teqcict tis snat, semman-as Dehbiya. Imɣaren ttmennin ad yeɛmer umur n mmi-tsen, ad yesɛu aqcic. Taseɛdit tebɣa ad as-d-tesɛu aqcic i Muḥend Akli, ahat ad tbeddel teswiɛt gar-asen, ad yuɣal ad tt-iḥemmel. Urɛad i d-zzin 40 n wussan ɣef tlalit n Dehbiya, yewweḍ lexber n tmettant n yemma-s n Taseɛdit, d tawaɣit i yeǧǧan argaz-is yuɣal yettaɣ-as awal, yettqadar-itt, tettɣaḍ-it mačči d izli. Iɛewḍ-as-d akk ayen ifaten.